**GINOP – 1.2.8 -20**

**„A mikro-, kis- és középvállalkozások modern üzleti és termelési kihívásokhoz való alkalmazkodását segítő fejlesztések támogatása”**

**c. pályázat összefoglalója**

Jelen felhívás olyan kkv-kat támogat, amelyek elkötelezettek termelékenységük növelésére és nyitottak a fejlődésre és technológiai megújulásra, figyelemmel a koronavírus gazdasági hatásai által leginkább sújtott vállalkozások nehézségeire.

**33,3 milliárd**

forint rendelkezésre álló forrás,

**70%**

támogatási intenzitás, ami alapesetben hitel és bizonyos feltételek esetén átalakul  
vissza nem térítendő támogatássá,

**100%**

előleg,

**benyújtási határidő:**

2020. 05. 29. 9:00-tól 2020. 11. 02 12:00-ig

**Támogatás összege:**

* **5-9 főig** munkavállalónként 1,5 millió,
* **10-49 főig** munkavállalónként 1 millió, de az első 9 főre 1,5 millió
* **50-249 főig** 500 ezer forintot vehetnek igénybe, de az első 9 főre 1,5 millió; 10-49 fő közötti részre 1 millió Ft,

**de,**

minimum 5 m. Ft – maximum 153,5 m. Ft.

Megjegyzés: például egy 10 fős cég egy 21 milliós beruházásra 14,5 millió támogatást kaphat. Nem bért támogatnak, csak a létszám a támogatás számítás alapja.

**Támogatás formája:**

***Visszatérítendő****,* de adott feltételek esetén részben, vagy egészben ***vissza nem térítendő támogatássá* módosulhat**.

**Önerő:**

A támogatást igénylőnek legalább a projekt összköltségének az igényelt támogatási összeggel csökkentett részét kitevő önerővel kell rendelkeznie.

**Jogosultsági feltételek:**

1. KKV,
2. egy lezárt üzleti év,
3. átlagos statisztikai állományi létszáma 2020. április hónapra vonatkozóan  minimum 5 fő.

**Támogatható tevékenységek:**

**Önállóan:** eszközbeszerzés (min. a projekt 20%-a).

**Csak a fenti eszközbeszerzéssel együtt:**

* Információs technológia-fejlesztés (a projekt elszámolható összköltségének **max. 50%-a).**
* Önállóan megvalósítandó tevékenységhez kapcsolódóan gyártási licenc, gyártási know-how beszerzések, immateriális javak beszerzése és kapcsolódó (szolgáltatási, tanácsadási jellegű) költségeik (összesen legfeljebb a projekt elszámolható összköltségének **20%-a)**.
* A vállalkozói tevékenység végzésével összefüggő ingatlan beruházás, kizárólag bővítés, átalakítás, korszerűsítés (a projekt elszámolható összköltségének legfeljebb **50%-a**).
* Tanácsadási szolgáltatások igénybevétele: előre rögzített szolgáltatói listán szereplő, nyílt kiválasztáson, valamint részletes szakmai előminősítésen átesett szolgáltatóktól igénybe vett, a felhívásban részletezett szolgáltatástípusok vehetők igénybe (összesen legfeljebb a projekt elszámolható összköltségének **20%-át érheti el**).
* Képzés: a vállalat fejlődéséhez szükséges, illetve a munkavállalók magasabb szintű munkavégzését elősegítő képzés, amely kizárólag a https://vali.ifka.hu honlapon regisztrált szolgáltatóktól vehető igénybe (projekt költség max. **20%-a**).
* Megújuló energiaforrást hasznosító technológiák alkalmazása (projekt költség max. **50%-a).**
* Rezsi költségek (projekt költség **1%-a**).
* Ingatlan bérlés (projekt költség **10 %-a a forgóeszközzel együtt**).
* Forgóeszköz vásárlás (projekt költség **10 %-a rezsivel együtt**).

**Feltételek, vállalások:**

* a projekt összköltsége nem lehet több, mint a 2019-es árbevétel,
* a bázislétszám (2020. április) 90%-t kell a megvalósítási időszak során megtartani,
* a megvalósítási helyszínnek 2020. április 30-át megelőzően kell bejegyzésre kerülnie,
* különböző gazdasági mutatók teljesítése esetén lesz a hitelből támogatás (pl. létszámnövelés, árbevétel növelés).

**Megvalósítási idő és - hely:**

* 18 hónap,
* Budapest és Pest megyén kívül bármely település.